سرائیکی لوک ادب وِچ عہد بہ عہد دا نشابر

ڈاکٹر طاہر تونسوی ہوراں بحیثیت، تنقید نگار اتے مورخ دے تخلیق کاراں، شاعراں دے فن دی تفہیم قدر و قیمت دے تعین دا فیصلہ ، سرائیکی ادب ریت تے روایت، لمحہ موجود تے مستقبل دے تناظر وچ کیتے۔ اِتھاں ڈاکٹر طاہر تونسوی ہوراں سرائیکی زبان، تخلیق کار تے اصناف ادب دا تنقیدی جائزہ تہذیبی تے سماجی شعور دے نال گھدے تے سرائیکی ادب وچ عہد بہ عہد تبدیلی دے احساس کوں ٻہوں  حد تک نشابر کیتے۔ ڈاکٹر طاہر تونسوی ہوراں نے ایں کتاب "سرائیکی ادب ریت تے روایت" وچ جو اسلوب اپݨا ئے اور سلیس ، رواں اتے موزوں ہے۔ ایہ کتاب پہلی واری مارچ 1993ء وچ چھپی تے ݙوجھی واری جنوری  2010ء وچ چھپی۔ مگر ایندے وچ ترمیم و اضافے دی گنجائش ہووݨ دے باوجود کوئی تبدیلی نہیں کیتی ڳئی۔ بہر حال سرائیکی ادب تاریخ دے تناظر وچ ایں کتاب دی اہمیت توں انکار نہیں کیتا ونج سگدا۔جاں جو ڈاکٹر طاہر تونسوی اپݨی ایں کتاب دی افادیت بارے لکھدن:"اے کتاب سرائیکی دے نصاب دیاں ٻہوں ساریاں ضرورتاں پوریاں کریندی ہے ۔ علامہ اقبال اوپن یونیورسٹی اسلام آباد، اسلامیہ یونیورسٹی بہاولپور تے بہاء الدین زکریا یونیورسٹی ملتان توں ایم اے تے ایم فل سرائیکی دے طالب علمیں ایں کتاب تو حتی المقدور فیدہ چاتے تے تحقیقی مقالے لکھݨ آلیں کیتے اے حوالہ بݨی ہے"ڈاکٹر طاہر تونسوی، ’’سرائیکی ادب ریت تے روایت‘‘، سرائیکی ادبی بورڈ (رجسٹرڈ) ملتان، (ݙوجھی واری) اشاعت: 2010،ص:7ڈاکٹر طاہر تونسوی نے "سرائیکی ادب رفتار اتے ایندی جائزہ کاری کیتے 1980ء تا 1983ء چار سالاں دے ادب دا جائزہ گھِدے۔ڈاکٹر طاہر تونسوی نے مختلف موضوعات دیاں کتاباں توں علاوہ ادبی رسائل’’ سرائیکی ادب‘‘ ملتان تے ’’ ماہنامہ‘‘ سرائیکی بہاول پور توں وی استفادہ کیتے۔از: سئیں ڈاکٹر خالد اقبال۔ مقالہ پی ایچ ڈی۔

ڈاکٹر اسلم عزیز درانی، ڈاکٹر طاہر تونسوی دے تحقیقی و تنقیدی پورھئے بارے لکھدن:’’ ڈاکٹر طاہر تونسوی نے سرائیکی تنقید تے تحقیق کوں نہ صرف مالا مال کیتے بلکہ ہک نویں اسلوب نال آشنا کیتے ۔ او سرائیکی ادب دا ’’ روشنی دا مینار‘‘ ہے ۔ اوندی کتاب ’’ سرائیکی ادب ریت تے روایت‘‘ سرائیکی ادب دی بوطیقا ہے ۔ جیڑھی سرائیکی ادب دے ہر قاری ، نقاد ، استاد تے طالب علم کیتے خضر راہ دی حیثیت رکھیندی اے ‘‘ڈاکٹر اسلم عزیز درانی، فلیپ ،’’سرائیکی ادب ریت تے روایت ‘‘ ، سرائیکی ادبی بورڈ (رجسٹرڈ) ملتان، سال 2010ء

 ٻیا ݙیکھو 

 ڈاکٹر طاہر تونسوی دی گول پھرول

 تاریخ تے تنقید اتے ڈاکٹر طاہر تونسوی

 سنین اَتے سرائیکی ادب ریت تے روایت

 سرائیکی ادب ریت تے روایت وِچ لوک ادب دی تاریخ

 سرائیکی ادب ریت تے روایت دے خاصیّتاں

 حوالہ جات 

 ٻاہرلے جوڑ 

 سئیں ڈاکٹر خالد اقبال دی لائبریری ݙیکھو

 سئیں ڈاکٹر خالد اقبال دا تعارف انگریزی وِچ

 ڈاکٹر خالد اقبال صیب دی لائبریری دا ٻِیا مواد

ونکی:سرائیکی لوک ادب۔ 
ونکی:سرائیکی لوک رِیت۔ 
ونکی:سرائیکی وسیب دا لوک ادب۔ 
ونکی:ڈاکٹر خالد اقبال لائبریری۔ 
ونکی:سرائیکی لوک ادب دی تاریخ
ونکی:سرائیکی ادب ریت تے روایت